經數:一五四五

經名:阿毘達磨大毘婆沙論卷第七十六

頁數:三九一

上      欄

阿毘達磨大毘婆沙論卷第七十

六

五百大阿羅漢等造

*三藏法師玄□奉  詔譯

結蘊第二中十門納息第四之六

復有二法. 謂有對無對法. 問何故作此論.

答爲欲遮遣補特伽羅. 及爲顯示智殊勝

故. 爲欲遮遣補特伽羅者. 謂顯1唯有有

對無對法. 畢竟無實補特伽羅. 及爲顯示

智殊勝者. 謂有聰慧殊勝智者. 由此二法

通達一切. 此二遍攝一切法故. 復次爲止

他宗顯正理故. 謂或有執. 若與對俱說名

有對. 不與對俱說名無對. 若作是說. 五識

身等名爲有對. 所依所緣俱對□故. 或復有

執. 若與瞋俱說名有對. 不與瞋俱說名

無對. 若作是說. 瞋相應品心心所法說名有

對. 爲止彼意顯有□色說名有對. 此所餘

法說名無對. 由此三緣故作斯論. 問有對

法云何. 答十處. 謂五內色處. 及五外色處. 問

無對法云何. 答二處. 謂意處及法處. 問有對

無對是何義耶. 答諸極微積聚是有對義. 非

極微積聚是無對義. 復次諸可分析是有對

義. 不可分析是無對義. 復次諸可積集是

有對義. 不可積集是無對義. 復次諸有障

□是有對義. 若無障□是無對義. 復次諸

有形質是有對義. 若無形質是無對義. 復

次若能容受. 及能障□是有對義. 若不能容

中      欄

受及不能障□是無對義. 脅尊者言. 若可

分析則可積集. 若可積集則有障□. 若有

障□則有形質. 若有形質則能容受及能障

□. 若能容受及能障□是有對義. 與上相違

是無對義. 尊者世友作如是說. 有細分相

有障□相是有對相. 無細分相無障□相

是無對相. 大德說曰. 若能容受及能障□相

是有對相. 若不能容受及不能障□是無

對相. 尊者妙音作如是說. 若可施設2極

微積聚性. 顯色長短性. 隨生音響性者. 是有

對相. 與此相違是無對相. 3此中極微積聚

性者. 說八處顯色. 長短性者說色處. 隨生

音響性者說聲處. 尊者世友作如是說. 極

微雜合積集住相是有對相. 與此相違是無

對相. 尊者覺天作如是說. 能據處所展轉相

□是有對相. 與此相違是無對相

應知有對總有三種. 一障□有對. 二境界有

對. 三所緣有對. 障□有對者. 如以手擊手

以手擊石以石擊石以石繫手以杵擊

鍾. 此等展轉更相障□. 如是名爲障□有

對. 境界有對者. 如眼根等諸有境法各於

自境界有所拘□. 如是名爲境界有對. 所

緣有對者. 如心心所有所緣法. 各於自所

緣有所拘□. 如是名爲所緣有對. 如是三

種. 有對法中. 此中但說障□有對. 問障□有

對十色處中. 幾處展轉有相□義. 有作是

說. 唯有觸處有相□義. 餘十一處無相□

義非所觸故. 或有說者. 唯有五處有相□

義. 謂內處中唯有身處. 若外處中色香味觸.

下      欄

彼作是說. 若以手擊手卽以五繫五. 若以

手擊石卽以五繫四若以石擊石卽以四

擊四. 若以石擊手卽以四擊五. 若以杵擊

鍾亦以四擊四. 復有說者. 唯有九處有相

□義. 十色處中唯除聲處. 若不爾者. 有以

手等擊眼處等時應不生苦. 評曰. 應作

是說. 十種色處皆有□義. 若聲處無□者. 此

應無積聚義. 又不應名障□有對. 施設論

說. 眼定對色色定對眼. 廣說乃至意定對

法法定對意. 彼師但依境界有對. 而造彼

論故作是說. 或有眼於水有□於陸無□

如魚等眼. 或有眼於陸有□於水無□如

人等眼. 或有眼於水於陸二俱有□. 如水

邏刹娑捕魚 人等眼. 或有眼於水於陸二俱

無□. 謂除前相卽被□眼. 或有眼於夜有

□於晝無□如□□等眼. 或有眼於晝有

□於夜無□如人等眼. 或有眼於晝於夜

二俱有□如馬鹿□狸等眼. 或有眼於晝

於夜二俱無□. 謂除前相卽被□眼. 此中

有□者謂境界有對

復有二法謂有漏無漏法. 問何故作此論.

答爲欲遮遣補特伽羅. 及爲顯示智殊勝

故. 爲欲遮遣補特伽羅者. 謂顯唯有有漏

無漏法. 畢竟無實補特伽羅. 及爲顯示智

殊勝者. 謂有聰慧殊勝智者. 由此二法通

達一切. 此二遍攝一切法故. 復次爲止他

宗顯正理故. 謂或有4執. 佛身無漏如大衆

部. 問彼何故作此執. 答依契經故. 如經

說. 苾芻當知. 如來生在世間長在世間出

經數:一五四五

經名:阿毘達磨大毘婆沙論卷第七十六

頁數:三九二

上      欄

世間住. 不爲世法之所染汚. 彼作是說. 旣

言如來出世間住不爲世法之所染汚. 由

此故知佛身無漏. 爲止彼意顯佛生身1唯

是有漏. 若佛生身是無漏者便違契經. 如契

經說. 無明所覆愛結所縛. 愚夫智者2感有

識身. 世尊亦是智者所攝身定應是無明愛

果. 是故佛身定應有漏. 又若佛身是無漏者.

無比女人不應於佛生身起愛. 指□於佛

不應生瞋諸□傲者不應生慢. [&FFFF]#盧頻螺

迦葉波等不應生癡. 於佛生身旣有發起

貪瞋癡慢. 故知佛身定非無漏. 問若佛生身

是有漏者. 云何通彼所引契經. 答彼說法

身故不成證. 謂彼經說. 如來生在世間長

在世間者. 說佛生身. 出世間住不爲世法

所染汚者說佛法身. 復次依佛不隨世法

轉義說彼契經故無有失. 謂世八法隨世

間轉. 世間亦隨世八法轉. 雖世八法隨

3世間轉. 而佛不隨世八法轉. 復次依佛

解脫世八法義. 說彼契經. 故無有失. 問佛

亦曾遇此世八法. 如何說佛解脫此耶. 謂

一日中勇猛長者曾奉施佛三百千衣. 諸如

是等名佛遇利. 佛入娑羅婆羅門邑乞食

不得空24[&FFFF]#而還. 諸如是等名佛遇衰. 佛

於生時名譽上至他化自在. 得菩提時名

譽上至色究竟天. 轉法輪時名譽上至大

梵王宮. 諸如是等名佛遇譽. 佛爲5戰遮婆

羅門女孫陀利女惡心毁謗. 惡名流布十六

大國. 諸如是等名佛遇毁. 佛爲跋羅墮□

梵志以五百頌現前譏罵諸如是等名佛

中       欄

遇譏. 卽此梵志須臾□此五百頌言現前[&FFFF]#

佛. 如是論力及[&FFFF]#波離以妙伽他現前[&FFFF]#

佛. 尊者舍利子以衆多頌現前[&FFFF]#佛無上

功德. 尊者阿難陀以衆多頌現前[&FFFF]#佛希有

妙法.  諸如是等名佛遇稱. 佛有輕安及勝

受樂. 一切有情所不能及名佛遇樂. 佛有

頭痛背痛腹痛. 及有傷足出血等事名佛

遇苦. 旣有此事如何解脫. 答雖遇此事而

不生染. 故說世尊於此解脫. 謂佛雖遇利

等四法. 而心不生高歡喜愛. 又佛雖遇衰

等四法. 而心不生下□憂□. 如妙高山據

金輪上. 八方猛風不能傾動. 世尊亦爾住

戒金輪. 此世八法所不能動. 是故名爲於

此解脫. 解脫此故說爲不染. 非謂生身亦

是無漏. 然佛生身從漏生故說爲有漏. 能

生他漏故名有漏. 是故爲止他宗所說及

顯己宗無顚倒理. 幷前二緣故作斯論. 問有

漏法云何. 答十處二處少分. 謂意處法處少

分. 問無漏法云何. 答二處少分. 謂卽意處法

處少分. 問有漏無漏其義云何. 答若法能長

養諸有. 攝益諸有. 任持諸有. 是有漏義. 與

此相違是無漏義. 復次若法能令諸有相續

生老病死流轉不絶是有漏義. 與此相違是

無漏義. 復次若法是趣苦集行. 及是趣諸有

世間生老病死行是有漏義與此相違是無

漏義. 復次若法是有身見事. 6苦集諦攝是有

漏義. 與此相違是無漏義. 復次若法能令諸

漏增長是有漏義. 若法能令諸漏損減是無

漏義. 尊者世友作如是說. 有漏相者從漏

下      欄

生相是有漏相. 能生漏相是有漏相. 無漏相

者與此相違. 大德說曰. 若離此事諸漏不

有. 應知此事是有漏相. 若離此事諸漏得

有. 應知此事是無漏相. 尊者覺天作如是

說. 若法是漏生長依處是有漏相. 與此相違

是無漏相

復有二法. 謂有爲無爲法. 問何故作此論.

答爲欲遮遣補特伽羅. 及爲顯示智殊勝

故. 爲欲遮遣補特伽羅者. 謂顯7唯有有

爲無爲法. 畢竟無實補特伽羅故. 及爲顯

示智殊勝者. 謂有聰慧智殊勝者. 由此二

法通達一切. 此二遍攝一切法故. 復次爲

止他宗顯正理故. 謂或有執. 有對法是有

爲. 無對法是無爲. 或復有執. 有漏法是有

爲. 無漏法是無爲. 爲止彼意顯無對法及

無漏法俱通有爲無爲由此三緣故作斯

論. 問有爲法云何. 答十一處一處少分. 謂法

處少分. 問無爲法云何. 答一處少分. 謂法處

少分. 問有爲無爲是何等義. 答若法有生有

滅有因有果得有爲相. 是有爲義. 若法無

生無滅無因無果. 得無爲相. 是無爲義. 復

次若法依屬因緣和合作用是有爲義. 若法

不依屬因緣和合作用是無爲義. 復次若法

爲生所起. 爲老所衰. 爲無常所滅. 是有爲

義. 與此相違是無爲義. 復次若法流轉於

世. 能取果. 有作用分別所緣. 是有爲義. 與

此相違是無爲義. 復次若法墮世墮蘊與

苦相續. 前後變易有下中上是有爲義. 與

此相違是無爲義. 尊者世友作如是說. 何

經數:一五四五

經名:阿毘達磨大毘婆沙論卷第七十六

頁數:三九三

上      欄

等有爲相. 謂墮世相墮蘊相是有爲相. 何

等無爲相. 謂不墮世相不墮蘊相是無爲

相. 大德說曰. 若法由有情加行. 而有聚散

是有爲相. 若法由有情加行. 而無聚散是

無爲相. 尊者覺天作如是說. 若法由因緣

作是有爲相. 若法不由因緣作是無爲相.

尊者妙音作如是說. 若法與有爲相合是

有爲相. 若法不與有爲相合是無爲相

1復有三法. 謂過去未來現在法. 問何故作

此論. 答爲止他宗顯正理故. 謂或有執.

世與行異. 如譬喩者分別論師. 彼作是說.

世體是常行體無常. 行行世時如器中果.

從此器出轉入彼器. 亦如多人從此舍出

轉入彼舍. 諸行亦爾. 從未來世入現在世.

從現在世入過去世. 爲止彼意顯世與

行體無差別. 謂世卽行行卽是世. 故大種蘊

作如是說. 世名何法. 謂此增語所顯諸行.

復有愚於三世自性. 謂撥無過去未來. 執

現在是無爲法. 爲止彼意顯過去未來體

相實有. 及顯現在是有爲法. 所以者何. 若過

去未來非實有者. 應無成就及不成就. 如

第二頭第三手第六蘊第十三處第十九界.

無有成就及不成就. 過去未來法亦應爾.

2旣有成就及不成就. 故知實有過去未來.

又應詰彼撥無過去未來體者. 若有異熟

因在現在世時. 彼所得果當言在何世過

去耶未來耶現在耶. 若言在過去應說有

過去. 若言在未來應說有未來. 若言在

現在應說異熟因果同時. 如是便違伽他

中      欄

所說

作惡不卽受    非如乳成酪

猶陸覆火上    愚蹈久方燒

若言彼果不在三世彼應無果. 以異熟果

非無爲故. 若無果者因亦應無. 如第二頭

第三手等. 若有異熟果在現在世時. 彼所

酬因當言 在何世. 過去耶未來耶現在耶.

若言在過去應說有過去. 若言在未來

應說有未來. 若言在現在應說異熟因

果同故. 如是便違前所引頌. 若言彼因不

在三世. 彼應無因. 以異熟因非無爲故.

若無因者果亦應無. 如第二頭第三手等.

復次若過去未來非寶有者. 應無出家受

具3戒義. 如有頌言

若執無過去    應無過去佛

若無過去佛    無出家受具

復次若過去未來非實有者. 應出家衆皆

有正知而虛□語. 如有頌言

若執無過去    而言歲少多

彼應日日增    正知虛□語

復次若過去未來非實有者. 被現在世應亦

是無. 觀過去未來施設現在故. 若無三世

便無有爲. 若無有爲亦無無爲. 觀有爲法

立無爲故. 若無有爲無爲應無一切法. 若

無一切法應無解脫出離涅槃. 如是便成

大邪見者. 勿有斯過故知實有過去未來.

又現在世非無爲法. 因緣生故有作用故.

無爲不爾. 如是爲遮他宗所說及顯正理

故作斯論

下       欄

問過去法云何. 答五蘊十二處十八界各一

分. 問未來法云何. 答五蘊十二處十八界各

一分. 問現在法云何. 答五蘊十二處十八界

各一分. 問如是三世以何爲自性. 答以一

切有爲法爲自性. 如說自性. 我物自體相

分本性應知亦爾. 已說自性. 所以今當說.

問何故名世. 世是何義. 答行義是世義. 問諸

行無來無去. 云何行義是世義. 所以者何.

諸行若來不應有去來相合故. 諸行若去不

應有來去相合故. 復次諸行若來則來處

應空缺. 諸行若去則去處應盈□. 是故尊者

世友說言. 諸行無來亦無有去. 4刹那性故

住義亦無. 諸行旣無來去等相. 如何立有

三世差別. 答以作用故立三世別. 卽依此

理說有行義. 謂有爲法未有作用名未

來. 正有作用名現在. 作用已滅名過去. 復

次色未變□名未來. 正有變□名現在. 變

□已滅名過去. 受未領納名未來. 正能領

納名現在. 領納已滅名過去. 想未取相名

未來. 正能取相名現在. 取相已滅名過去.

行未造作名未來. 正有造作名現在. 造作

已滅名過去. 識未了別名未來. 正能了別

名現在. 了別已滅名過去. 復次眼未見色

名未來. 正能見色名現在. 見色已滅名過

去. 廣說乃至意未了法名未來. 正能了法

名現在. 了法已滅名過去. 問現在眼等若

彼同分無見等用應非現在. 答彼雖無有

見等作用. 而決定有取果作用. 是未來法同

類因故諸有爲法在現在時皆能爲因取

經數:一五四五

經名:阿毘達磨大毘婆沙論卷第七十六

頁數:三九四

上      欄

等流果. 此取果用遍現在法無雜亂故. 依

之建立過去未來現在差別. 復次諸有爲法

三有爲相. 未已作用名未來. 一已作用二正

作用名現在. 三已作用名過去. 復次諸有爲

法未有四緣作用名未來. 正有四緣作用

名現在. 四緣作用已滅名過去. 復次諸有爲

法未有六因作用名未來. 正有六因作用

名現在. 六因作用已滅名過去. 復次諸有爲

法未取未與士用果名未來. 正取正與

士用果名現在. 取與士用果1已滅名過

去. 復次諸有爲法未取未與等流果名未

來. 正取或與等流果名現在. 取或與等流

果已滅名過去. 復次不善善有漏法. 未取

未與異熟果名未來. 正取未與異熟果名

現在. 取異熟果已滅名過去. 復次諸有爲

法. 未酬相應俱有因名未來. 正酬相應俱

有因名現在. 酬相應俱有因已滅名過去.

復次諸有爲法. 未已酬同類遍行因名未

來. 已酬未滅名現在. 已酬已滅名過去. 復

次異熟無記法. 未已酬異熟因名未衣. 已酬

未滅名現在. 已酬已滅名過去. 復次諸有

爲法未已起滅名未來. 已起未已滅名現

在. 已起已滅名過去. 復次諸有爲法. 未已起

壞名未來. 已起未已壞名現在. 已起已壞

名過去. 復次諸有爲法. 未已起離名未來.

已起未已離名現在. 已起已離名過去. 如

起對滅壞離. 生對滅壞離亦爾. 然契經中

未來亦說已生等者. 依彼種類故作是說.

如說有法已生已有已作. 有爲. 有所作緣已

中      欄

生. 有盡法有費法有離法有滅法有壞法. 欲

令不壞無有是處. 此中已生者. 唯說生所

生法. 已有者. 顯有自性. 已作者. 顯有過

患. 有爲者. 顯有造作. 有所作者. 顯業有

果. 緣已生者. 顯因緣合. 有盡費離滅壞法

者. 顯定當有欲令不壞. 無有是處者. 顯

不自在. 復次諸有爲法在二世前名過去.

在二世後名未來. 在二世中名現在. 復次

諸有爲法. 爲三世因名過去. 爲二世因名

現在. 爲一世因名未來. 復次諸有爲法. 是

三世果名未來. 是二世果名現在. 是一世果

名過去. 復次諸有爲法. 觀過去現在故施

設未來. 不觀未來故施設未來. 無第四世

故觀未來現在. 故施設過去. 不觀過去故

施設過去. 無第四世故. 觀過去未來. 故施

設現在. 不觀現在故施設現在. 無第四世

故. 如是名爲三世差別. 依此建立諸行行

義. 由此行義世義得成

問諸有爲法未來生時. 爲已生而生. 爲未已

生而生. 設爾何失. 二俱有過. 所以者何. 若

已生而生者. 云何諸行非轉還耶. 若未已生

而生者. 云何諸行非本無而有耶. 答應作

是說. 有因緣故已生而生. 謂一切法已有

自性本來各住自體相故. 已有體故說名

已生. 非從因緣已生自體. 因緣和合起故

名生. 有因緣故未已生而生. 謂未來法

名未已生. 有從因緣正得生故. 問諸有爲

法未來生時. 爲已有故而生. 爲未已有故而

生. 設爾何失. 二俱有過. 所以者何. 若已有

下      欄

故而生者. 自體已有復何用生. 若未已有故

而生者. 應一切法本無今有. 說一切有應不

得成. 答應作是說已有而生. 問若爾. 善

通2後所設難. 前所設難當云何通. 答體雖

已有而無作用. 今遇因緣而生作用. 問作

用與體爲一爲異. 答不可定說爲一爲

異. 如有漏法一一體上有無常等衆多義

相. 不可定說爲一爲異. 此亦如是. 故不

應責. 問爲此法生卽此法滅. 爲餘法生餘

法滅耶. 設爾何失. 二俱有過. 所以者何. 若

此法生卽此法滅者. 應未來生卽未來滅. 若

餘法生餘法滅者. 應色等3生餘受等滅. 答

應作是說. 有因緣故說此法生卽此法滅.

謂色蘊生卽色蘊滅. 乃至識蘊生卽識蘊滅.

有因緣故說餘法生餘法滅. 謂未來世生現

在世滅. 問諸有爲法未來生時. 爲世體生

爲世中生. 設爾何失. 二俱有過. 所以者何.

若世體生者. 一法生時應未來世一切法生.

此旣生已應無未來. 此復已滅應無現在.

便壞三世一切有義若世中生者. 云何諸行

非異世耶. 答應作是說. 有因緣故說世

體生. 以一刹那行生時卽是未來世生故.

有因緣故說世中生. 未來世行有多刹那.

於中唯一刹那生故. 問諸有爲法未來生時

爲自性生. 爲他性生. 設爾何失. 二俱有過.

所以者何. 若自 性生者. 云何非本無自性

今有自性. 本無實物今有實物. 若他性生

者. 云何不捨自性成無性相. 答應作是說.

非自性生. 亦非他性生. 然於自性有如是

經數:一五四五

經名:阿毘達磨大毘婆沙論卷第七十六

頁數:三九五

上      欄

法生已而滅

問若法是色性. 彼法是過去性耶. 答應作四

句. 有法是色性非過去性. 謂未來現在色

性. 有法是過去性非色性. 謂過去四蘊性.

有法是色性亦過去性. 謂過去色性. 有法

非色性亦非過去性. 謂未來現在四蘊性及

無爲性. 如以色性對過去性有四句. 以

色性對未來1現在性亦各有四句. 如色蘊

對三世有三四句. 受想行識蘊對三世亦

爾. 如是便有十五四句. 問若法是色性. 彼

法是方處性耶. 答若法是方處性彼定是色

性. 有法是色性非方處性. 謂過去未來色.

及現在極微無表色性. 問若法是受性. 彼法

非方處性耶. 答若法是受性彼定非方處

性. 有法非方處性而非是受性. 謂想行識

蘊. 及極微無表色無爲性. 如受蘊想乃至識

蘊應知亦爾

問若法是色. 彼法有變□耶. 答若法有變

□彼定是色. 有法是色而無變□. 謂過去

未來色. 及現在極微無表色. 問若法是受. 彼

法能領納耶. 答若法能領納彼定是受. 有法

是受非能領納. 謂過去未來受. 問若法是想.

彼法能取像耶. 答若法能取相彼定是想. 有

法是想非能取相. 謂過去未來想. 問若法是

行. 彼法能造作耶. 答若法能造作彼定是行.

有法是行非能造作. 謂過去未來行. 問若法

是識彼法能了別耶. 答若法能了欲別彼定是

識. 有法是識非能了別. 謂過去未來識. 問

未來諸法有出無入. 過去諸法有入無出.

中      欄

如何未來不施設減. 如何過去不施設增.

尊者世友作如是說. 爲已計數而言未來

不施設減. 復言過去不施設增耶. 旣未

計數如何可言不可施設未來有減過

去有增. 然過去未來法無邊量故. 不可

施設有增有減. 如大海水無量無邊. 取百

千甁不知其減. 投百千甁不知其增. 復

作是說. 未來諸法未已起未已滅故不施

設減. 過去諸法已起已滅故不施設增. 復

作是說. 未來諸法未已起已壞故不施設

減. 過去諸法已起已壞故不施設增. 復作

是說 . 未來諸法未已起已離故不施設減. 過

去諸法已起已離故不施設增. 如起對滅

壞離. 以生對滅壞離廣說亦爾. 大德說曰.

若有□物流行世者. 可言施設有減有

增. 然有爲法緣合故生生已卽滅. 如何施設

過去有增未來有減. 脅尊者曰. 過去未來法

無作用. 如何施設有增有減

問過去未來爲有積聚. 如現在世牆壁等

物. 爲無積聚各離散耶. 設爾何失. 二俱有

過. 所以者何. 若有積聚如現在世牆壁等

者. 云何施主造所捨物功不唐捐. 云何去來

非有方所. 云何壁等不皆是常. 云何去來

非可現見. 若無積聚各離散者. 云何可說

有過去事. 如契經說. 過去有王名大善見.

都香[&FFFF]#城居善法殿. 如是等事無量無邊.

云何可說有未來事. 如契經說. 未來有佛

號慈氏尊. 爾時有王名曰2□□所都大城

名3□[&FFFF]#4末. 如是等事無量無邊. 云何宿住

下      欄

隨念智觀過去事. 死生智觀未來事. 妙願智

觀過去未來事. 未來諸法來集現在時. 如

何聚物非本無今有. 現在諸法散往過去

時. 如何聚物非有已還無. 有作是說. 過去

未來亦有積聚. 如現在世牆壁等物. 問若

爾. 善通後所設難. 前所設難當云何通. 且

諸施主造所 捨物. 所設功力寧不唐捐. 答

爲現見故. 謂未造時物雖已有而未現見.

施主造已方可現見. 故不唐捐. 云何去來非

有方所. 答計有方所復有何過. 云何壁等

不皆是常. 答刹那無常與彼合故. 云何未來

非可現見. 答彼非現在五識境故非可現

見. 要與現在五識爲境方可現見評曰. 過

去未來非有積聚如現在物但各離散. 問

若爾. 善通前所設. 後所難當云何通.

且云何說有過去事. 答如曾現在說亦無

失. 云何可說有未來事. 答如當現在說亦

無失. 云何宿住隨念智等觀察過去未來事

耶. 答如曾所5更如當所受. 而觀過去未來

世事. 此有何過而不能通復有說者. 如

呼諸字次第相續引生名句顯所說義. 雖

彼諸字不可積集. 而能引生名句顯義. 如

是過去未來世法雖無積聚. 而能生智. 隨

其所應知所知境復有說者. 以現在事類

觀去來. 猶如農夫以現稼穡類知前後. 未

來諸法來集現在時. 如何聚物非本無今

有. 現在諸法散往過去時. 如何聚物非有

已還無. 答三世諸法因性果性. 隨其所應次

第安立. 體實□有無增無減. 但依作用說

經數:一五四五

經名:阿毘達磨大毘婆沙論卷第七十七

頁數:三九六

上      欄

有說無. 諸積聚事. 依實有物. 假施設有. 時

有時無. 如是此宗許有無義有何過難. 而

不能通分位. 有無是所許故

*說一切有部發智大毘婆沙論*卷第七十六

阿毘達磨大毘婆沙論卷第七十

七

五百大阿羅漢等造

*三藏法師玄□奉  詔譯

結蘊第二中十門納息第四之七

說一切有部有四大論師. 各別建立1二世有

異. 謂尊者法救說類有異. 尊者妙音說相

有異. 尊者世友說位有異. 尊者覺天說待

有異. 說類異者. 彼謂諸法於世轉時. 由類

有異非體有異. 如破金器等作餘物時

形雖有異而顯色無異. 又如乳等變成酪

等時捨味勢等非捨顯色. 如是諸法從未

來世至現在世時. 雖捨未來類得現在

類. 而彼法體無得無捨. 復從現在世至過

去世時. 雖捨現在類得過去類. 而彼法體

亦無得無捨. 說相異者. 彼謂諸法於世轉

時. 由相有異非體有異. 一一世法有三世

相. 一相正合二相非離. 如人正染一女色

時. 於餘女色不名離染. 如是諸法住過去

世時. 正與過去相合. 於隨二世相不名爲

離. 住未來世時. 正與未來相合. 於餘二

世相不名爲離. 住現在世時. 正與現在

中      欄

相合. 於餘二世相不名爲離. 說位異者.

彼謂諸法於世轉時. 由位有異非體有異.

如運一籌. 置一位名一. 置十位名十. 置

百位名百. 雖歷位有異而籌體無異. 如

是諸法經三世位. 雖得三名而體無別. 此

師所立世無雜亂. 以依作用立三世別. 謂

有爲法未有作用名未來世. 正有作用名

現在世. 作用已滅名過去世. 說待異者. 彼

謂諸法於世轉時前後相待立名有異. 如

一女人待母名女待女名母. 體雖無別由

待有異得女母名. 如是諸法待後名過去.

待前名未來. 俱待名現在. 彼師所立世有

雜亂. 所以者何. 前後相待一一世中有三世

故. 謂過去世前後刹那名過去未來. 中間名

現在未來. 三世類亦應然. 現在世法雖一刹

那2待後待前及俱待故應成三世. 豈應

正理. 說相異者. 所立三世亦有雜亂. 一一

世法彼皆許有三世相故. 說類異者. 離法

自性說何爲類故亦非理. 諸有爲法從未

來世至現在時前類應滅. 從現在世至過

去時後類應生. 過去有生未來有滅豈應

正理. 故3唯第三立世爲善. 諸行容有作用

時故

復有三法. 謂善不善無記法. 問善法云何. 答

善五蘊及擇滅. 問不善法云何. 答不善五蘊.

問無記法云何. 答無記五蘊及虛空非擇滅.

餘義廣說如前不善納息

復有三法. 謂欲界色界無色界繫法. 問欲界

繫法云何. 答欲界繫五蘊. 問色界繫法云何.

下      欄

答色界繫五蘊. 問無色界繫法云何. 答無色

界繫四蘊. 餘義廣說亦如前不善納息. 復有

三法. 謂學無學非學非無學法. 問學法云何.

答學五蘊. 問無學法云何. 答無學五蘊. 問非

學非無學法云何. 答有漏五蘊及三無爲. 問

學等三法其義云何. 答以無貪瞋癡道學斷

貪瞋癡是學義. 以無貪瞋癡道不學斷貪

瞋癡. 已學斷故是無學義. 與二相違是非學

非無學義. 復次以無愛道. 學斷愛非愛事

是學義. 以無愛道學斷愛者. 遮無學道.

非愛事者. 遮世俗道. 以無愛道不學斷

愛已學斷故. 亦非愛事是無學義. 以無愛

道不學斷愛者. 遮學道. 非愛事者. 遮世

俗道. 與二相違是非學非無學義. 復次學斷

煩惱學諦現觀是學義. 不學斷煩惱已學

斷故. 亦不學諦現觀已學諦現觀故是無

學義. 與二相違是非學非無學義. 復次學

斷二心謂欲心有心. 學滿一心. 謂梵行心.

是學義. 不學斷二心已學斷故. 不學滿一

心. 已學滿故是無學義. 與二相違是非學非

無學義. 復次若相續中有煩惱得. 亦有無漏

道得. 而學斷煩惱是學義. 若相續中無煩

惱得. 而有無漏道得. 不學斷煩惱已學斷

故是無學義. 與二相違是非學非無學義. 復

次若相續中未離貪愛. 有無漏道得而學

斷貪愛是學義. 若相續中已離貪愛而有

無漏道得. 不學斷貪愛已學斷故是無學

義. 與二相違是非學非無學義. 復次見修道

攝是學義. 無學道攝是無學義. 與二相違是

經數:一五四五

經名:阿毘達磨大毘婆沙論卷第七十七

頁數:三九七

上      欄

非學非無學義. 復次見修地攝是學義. 無學

地攝是無學義. 與二相違是非學非無學義.

復次未知當知已知根攝是學義. 具知根攝

是無學義. 與二相違是非學非無學義. 復次

隨信行隨法行信勝解見至身證. 五聖者身

中諸無漏道是學義. 慧解脫俱解脫. 二聖者

身中諸無漏道是無學義. 與二相違是非學

非無學義. 復次四向及前三界. 七聖者身中

諸無漏道是學義. 第四果一聖者身中諸無

漏道是無學義. 與二相違是非學非無學義.

復次十八學聖者身中諸無漏道是學義. 九

無學聖者身中諸無漏道是無學義. 與二相

違是非學非無學義. 同住學果者乃至未

起勝果道時. 諸無漏道云何名學. 答學阿

世耶猶未息故. 彼無漏道亦得名學

復有三法. 謂見所斷修所斷無斷法. 問見所

斷法云何. 答隨信隨法行現觀邊忍所斷. 此

復云何. 謂見所斷八十隨眠及彼相應心

心所法. 彼所等起不相應行. 是名見所斷法.

問修所斷法云何. 答學見[&FFFF]#修所斷. 此復云

何. 謂修所斷十隨眠. 及彼相應彼所等起身

語二業. 彼所等起不相應行. 幷不染汚諸有

漏法. 是名修所斷法. 問無斷法云何. 答無漏

五蘊. 及三無爲. 餘義廣說如前不善納息. 四

諦者. 謂苦諦集諦滅諦道諦. 問何故作此論.

答爲廣分別契經義故. 謂契經說有四聖

諦. 雖作是說而不廣辯. 經是此論所依根

本. 彼未說者今欲說之. 故作斯論. 問如是

四諦自性云何. 阿毘達磨諸論師言. 五取蘊

中      欄

是苦諦. 有漏因是集諦. 彼擇滅是滅諦學無

學法是道諦. 譬喩者說. 諸名色是苦諦. 業煩

惱是集諦. 業煩惱盡是滅諦. 奢摩他毘[&FFFF]#舍

那是道諦. 分別論者作如是說. 若有八苦

相是苦是苦諦. 餘有漏法是法苦非苦諦. 招

後有愛是集是集諦. 餘愛及餘有漏因是集

非集諦. 招後有愛盡是滅是滅諦. 餘愛盡

及餘有漏因盡是滅非滅諦. 學八支聖道是

道是道諦. 餘學法及一切無學法是道非道

諦. 若作是說. 諸阿羅漢但成就苦滅二諦.

不成就集道二諦. 所以者何. 招後有愛諸

阿羅漢已斷盡故. 學八支聖道得阿羅漢

果時皆已捨故. 尊者妙音作如是說. 若墮

自相續五蘊. 若墮他相續五蘊. 若有情數及

無情數諸蘊. 如是一切皆是苦是苦諦. 修觀

行者起現觀時. 唯觀墮自相續五蘊爲苦.

不觀墮他相續五蘊. 及無情數諸蘊爲苦.

所以者何. 逼切行相是苦現觀. 墮他相續及

無情數蘊. 於自相續非逼切故. 彼生智論

作如是說. 自相續蘊極自逼切. 非他相續

及無情數蘊. 非離自身他及非情能相逼切.

無自身者他及非情何所逼切. 故現觀時唯

觀墮自相續五 蘊爲苦非餘. 若墮自相續五

蘊因. 若墮他相續五蘊因. 若有情數及無情

數諸□因. 如是一切皆是集是集諦. 修觀

行者起現觀時. 唯觀墮自相續五蘊因爲

集不觀墮他相續五蘊因. 及無情數諸蘊因

爲集. 若墮自相續五蘊盡. 若墮他相續五蘊

盡. 若有情數及無情數諸蘊盡. 如是一切皆

下      欄

是滅是滅諦. 修觀行者起現觀時. 唯觀

墮自相續五蘊盡爲滅. 不觀墮他相續五蘊

盡. 及無情數諸蘊盡爲滅. 若墮自相續五蘊

對治. 若墮他相續五蘊對治. 若有情數及無

情數諸蘊對治. 如是一切皆是道是道諦. 修

觀行者起現觀時. 唯觀墮自相續五蘊對

治爲道. 不觀墮他相續及無情數諸蘊對治

爲道. 如是說者. 若墮自相續五蘊. 若墮他

相續五蘊. 若有情數及無情數諸蘊. 如是一

切皆是苦是苦諦. 修觀行者起現觀時. 皆

觀爲苦. 問逼切行相是苦現觀. 墮他相續及

無情數蘊. 於自相續旣非逼切. 修觀行者

起現觀時何故亦觀爲苦. 答設彼於自不

能逼切亦觀爲苦. 所以者何. 無始時來於

一切苦皆起無智. 爲對治彼皆應起智.

無始時來於一切苦皆起猶豫. 爲對治彼

皆應起決定. 無始時來於一切苦皆起誹

諦. 爲對治彼皆應起信. 故應遍觀一切

爲苦. 肉彼於自亦能逼切. 所以者何. 若有

爲他所打觸者. 亦生大苦. 豈非逼切. 若

有空中木石瓦等墮自身上. 亦生大苦. 豈

非逼切. 旣有逼切自相續義. 故現觀時亦觀

爲苦. 若墮自相續五蘊因. 若墮他相續五

蘊因. 若有情數及無情數諸蘊因. 如是一切

皆是集是集諦. 修觀行者起現觀時皆觀

爲集. 若墮自相續五蘊盡. 若墮他相續五蘊

盡. 若有情數及無情數諸蘊盡. 如是一切皆

是滅是滅諦. 修觀行者起現觀時皆觀爲

滅. 若墮自相續五蘊對治. 若墮他相續五蘊

經數:一五四五

經名:阿毘達磨大毘婆沙論卷第七十七

頁數:三九八

上      欄

對治. 若有情數及無情數諸蘊對治. 如是一

切皆是道是道諦. 修觀行者起現觀時皆

觀爲道. 如是名爲四諦自性我物自體相分

本性

已說諦自性. 所以今當說. 問何故名諦. 諦

是何義. 答實義是諦義. 眞義如義不顚倒義

無虛□義是諦義. 問若實義是諦義. 乃至無

虛□義是諦義者. 虛空非擇滅亦有實義乃

至無虛□義. 何故世尊不立爲諦. 答若法是

苦是苦因. 是苦盡是苦對治者. 世尊立爲諦.

虛空非擇滅非苦非苦因非苦盡非苦對

治. 是故世尊不立爲諦. 復次若法是蘊是蘊

因是蘊盡是蘊對治者立爲諦. 虛空非擇滅

非蘊非蘊因非蘊盡非蘊對治故不立

爲諦. 復次若法是疾病是疾病因是疾病盡

是疾病對治者立爲諦. 虛空非擇滅非疾病

非疾病因非疾病盡非疾病對治故不立

爲諦. 復次若法是癰箭惱害過患. 是癰箭惱

害過患因. 是癰箭惱害過患盡. 是癰箭惱害

過患對治者立爲諦. 虛空非擇滅於彼皆非

故不立爲諦. 復次若法是重擔. 是能荷重

擔是重擔盡. 是重擔對治者立爲諦. 虛空非

擇滅於彼皆非故不立爲諦. 復次若法是此

岸是彼岸是河是船[&FFFF]#者立爲諦. 虛空非擇

滅於彼皆非故不立爲諦. 復次若法是苦是

苦因. 是道是道果者立爲諦. 虛空非擇滅非

苦非苦因. 非道非道果故不立爲諦. 復

次若法有因性果性者立爲諦. 虛空非擇滅

無因性果性故不立爲諦. 復次虛空非擇

中      欄

滅無漏故非苦集諦. 無記故非滅諦. 無爲故

非道諦. 復次虛空非擇滅不墮世故非三

諦. 無記故非滅諦. 復次虛空非擇滅非蘊自

性故非三諦. 無記故非滅諦. 復次虛空非

擇滅不隨苦故非三諦. 無記故非滅諦. 復

次若法是邪見及無漏盡所緣者立爲諦. 虛

空非擇滅非邪見. 及無漏慧所緣故不立爲

諦. 復次若法是無明及明所緣者立爲諦. 虛

空非擇滅非無明及明所緣. 故不立爲諦. 復

次若法是雜染事及淸淨事者立爲諦. 虛空

非擇滅非雜染事及淸淨事. 故不立爲諦. 復

次若法是可欣事及可厭事者立爲諦. 虛空

非擇滅非可欣事及可厭事. 故不立爲諦.

復次若法是欣作意事及厭作意事者立爲

諦. 虛空非擇滅非欣作意事及厭作意事. 故

不立爲諦

問若不顚倒義是諦義者. 四種顚倒應非諦

攝. 所以者何. 顚倒轉故. 答以餘緣故立爲

顚倒. 以餘緣故是諦所攝. 謂三緣故立爲

顚倒. 一決度故. 二增益故. 三一向倒故. 是有

是實實相相應故是諦攝. 復次彼於無常計

常苦計爲樂不淨計淨無我計我故立爲

倒. 以有因性果性故是諦攝. 問若無虛□

義是諦義者. 諸虛□語應非諦攝. 所以者

何. 虛□轉故. 答以餘緣故立虛□語. 謂違

自想□惑他故. 以餘緣故是諦所攝. 謂是

有是實實相相應. 復次以餘緣故立虛□

語. 謂不見言見見言不見. 不聞言聞聞言

不聞. 不覺言覺覺言不覺. 不知言知知言

下       欄

不知. 以餘緣故是諦所攝. 謂有因性果性

是故實義是諦義. 乃至無虛□義是諦義

問此四聖諦云何建立爲依. 實事爲依. 因果

爲依. 現觀而建立耶. 設爾何失. 三皆有過.

所以者何. 若依實事而建立者. 諦應有三.

謂苦集諦. 無別體故應合爲一. 滅爲第二

道爲第三. 故有三諦. 若依因果而建立者.

諦應有五. 謂有漏法因果別故旣立爲二.

諸無漏道亦有因果應分爲二. 滅爲第五

故有五諦. 若依現觀而建立者. 諦應有八.

謂瑜伽師入現觀位. 先別觀欲界苦. 後合

觀色無色界苦. 先別觀欲界諸行因. 後合

觀色無色界諸行因. 先別觀欲界諸行滅. 後

合觀色無色界諸行滅. 先別觀欲界諸行對

治. 後合觀色無色界諸行對治. 故有八諦.

答應作是說. 此四聖諦依因果立. 問若爾.

應有五諦非四. 答聖道因果合立一故諦

四非五. 謂無漏道因性果性皆是能趣苦有

世間生老病死究竟滅行故合立一. 問若爾.

有漏因性果性皆是能趣苦有世間生老病

死流轉集行. 亦應合一. 諦應唯三. 答雖爾

行相有別有總. 是故建立聖諦唯四. 謂於

有漏果性有四行相. 一苦二非常三空四. 非

我. 於有漏因性有四行相. 一因二集三生

四緣. 於無漏道因性果性. 總唯有四行相.

一道二如三行四出. 有作是說. 以三緣故

建立四諦. 一實事故. 二因果故. 三謗信故.

實事故者. 謂此四諦實事有二. 一者有漏. 二

者無漏. 因果故者. 謂有漏事有因果性. 果性

經數:一五四五

經名:阿毘達磨大毘婆沙論卷第七十七

頁數:三九九

上      欄

立苦諦. 因性立集諦. 無漏事中有二種類

一有因性有果性二有果性無因性. 有

因性有果性. 者立道諦. 有果性無因性

者立滅諦. 問何故有漏事因性果性各立一

諦. 無漏道因性果性合立一諦耶. 答緣彼

謗信有別總故. 謂於有漏因性果性各別

起謗. 一於果性謗實非苦. 二於因性謗

實非集. 又於有漏因性果性各別生信. 一

於果性信實是苦. 二於因性信實是集.

於無漏道因性果性. 總起一謗謂謗非道.

總生一信謂信是道. 是故三緣建立四諦.

復有說者. 依現觀故建立四諦. 問若爾. 聖

諦應八非四. 答諦行相同故四非八. 謂欲

界苦及色無色界苦. 雖別現觀而同是苦諦.

及同苦等行相所觀故合立一. 欲界諸行因

及色無色界諸行因. 雖別現觀而同是集諦.

及同因等行相所觀故合立一. 欲界諸行滅

及色無色界諸行滅. 雖別現觀而同是滅諦.

1又同滅等行相所觀故合立一. 欲界諸行對

治. 及色無色界諸行對治. 雖別現觀而同是

道諦. 又同道等行相所觀故合立一. 故依現

觀建立四諦不增不減

問苦集滅道各有何相. 脅尊者曰. 逼迫是苦

相. 生長是集相. 寂靜是滅相. 出離是道相. 尊

者世友作如是說. 流轉是苦相. 能轉是集

相. 止息是滅相. 還滅是道相. 復作是說. 生

依流轉是苦相. 能轉生依是集相. 生依止息

是滅相. 能滅生依是道相. 大德說曰. 於實

有事建立諦名. 謂五取蘊. 如從爐出極熱

中      欄

鐵團. 三苦所隨順苦流轉沒在苦海雜苦

而住. 如苦合成猶如鐵團. 與火合故火勢

隨逐極熱如火. 此五取蘊亦復如是. 與苦

合故如苦合成. 故與苦合是苦諦相. 如是

苦蘊從煩惱生. 由業轉變諸趣流轉. 無始

相續故能生轉是集諦相. 此煩惱業究竟離

故. 於諸趣生不復流轉. 故不流轉是滅諦

相. 修淨戒定正觀生滅. 能斷有因能證有

盡. 故能斷證是道諦相

問若諦有四. 何故世尊說有一諦. 如伽他

說

一諦無有二    衆生於此疑

別說種種諦    我說無沙門

此頌意言唯有一諦. 外道猶豫別說有多.

佛說彼法中無沙門道果. 沙門道果依一諦

故. 脅尊者曰. 言一諦者. 謂四聖諦各唯有

一. 唯一苦諦無第二苦. 唯一集諦無第二

集. 唯一滅諦無第二滅. 唯一道諦無第二

道. 故說一諦. 不違說四. 復次言一諦者.

謂一滅諦爲欲遮遣餘解脫故. 謂諸外道

說四解脫. 一無身解脫. 卽空無邊處. 二無邊

意解脫. 卽識無邊處. 三淨聚解脫. 卽無所有

處. 四世□堵波解脫. 卽非想非非想處. 佛作

是說. 彼非眞實解脫出離. 是無色有眞解脫

者. 唯一滅諦究竟涅槃. 復次言一諦者. 謂

一道諦. 爲欲遮遣餘道諦故. 謂諸外道說

多道諦. 如執自餓爲道. 或執臥陸爲道.

或執隨日轉爲道. 或執飮風飮水食果食

[&FFFF]#爲道. 或執露形爲道. 或執臥刺棘等

下      欄

爲道. 或執不臥爲道. 或執著弊故衣爲

道. 或執服諸藥物斷食爲道. 佛作是說.

彼非眞道. 是邪僻道是虛僞道是矯詐道. 如

是諸道. 非諸善士所應習行. 是諸惡人所

應遊履. 眞淨道者. 謂一道諦. 卽正見等八

支聖道. 復次言一諦者. 謂一滅諦. 永捨一

切生死苦故. 又一諦者. 謂一道諦. 能斷一

切生死因故. 餘契經中說有二諦. 一世俗

諦. 二勝義諦. 問世俗勝義二諦云何. 有作

是說. 於四諦中前二諦是世俗諦. 男女行住

及甁衣等. 世間現見諸世俗事. 皆入苦集二

諦中故. 後二諦是勝義諦 . 諸出世間眞實功

德. 皆入滅道二諦中故. 復有說者. 於四諦

中前三諦是世俗 諦. 苦集諦中有世俗事. 義

如前說. 佛說滅諦如城如宮或如彼岸. 諸

如是等世俗施設滅諦中有. 是故滅諦亦名

世俗. 唯一道諦是勝義諦. 世俗施設此中無

故. 或有說者. 四諦皆是世俗諦攝. 前三諦中

有世俗事. 義如前說. 道諦亦有諸世俗事.

佛以沙門婆羅門名說道諦故. 唯一切法

空非我理是勝義諦. 空非我中者世俗事絶

施設故. 評曰. 應作是說. 四諦皆有世俗勝

義苦集中有世俗諦者. 義如前說. 苦諦中

有勝義諦者. 謂苦非常空非我理. 集諦中

有勝義諦者. 謂因集生緣理. 滅諦中有世俗

諦者. 佛說滅諦如園如林如彼岸等. 滅諦

中有勝義諦者. 謂滅靜妙離理. 道諦中有

世俗諦者. 謂佛說道如船[&FFFF]#如石山如梯

2[&FFFF]#如臺觀如花如水. 道諦中有勝義諦

經數:一五四五

經名:阿毘達磨大毘婆沙論卷第七十七

頁數:四○○

上      欄

者. 謂道如行出理. 由說四諦皆有世俗勝

義諦故. 世俗勝義俱攝十八界十二處五蘊.

虛空非擇滅亦二諦攝故

問世俗中世俗性. 爲勝義故有爲勝義故

無. 設爾何失. 二俱有過. 所以者何. 若世俗

中世俗性勝義故有者. 應唯有一諦. 謂勝義

諦. 若世俗中世俗性勝義故無者. 亦應唯有

一諦. 謂勝義諦. 答應作是說. 世俗中世俗

性勝義故有. 若世俗中世俗性勝義故無. 佛

說二諦言應非實. 佛說二諦言旣是實. 故

世俗中世俗性勝義故有. 問若爾. 唯應有一

諦. 謂勝義諦. 答實唯有一諦. 謂勝義諦. 問

若爾. 何故立有二諦. 答依差別緣立有二

諦不依實事. 若依實事唯有一諦. 謂勝義

諦. 依差別緣建立二種. 若依此緣立世俗

諦. 不依此緣立勝義諦. 若依此緣立勝

義諦. 不依此緣立世俗諦. 譬如一受有四

緣性. 若依此緣立因緣性. 不依此緣乃至

立增上緣性. 若依此緣乃至立增上緣性.

不依此緣乃至立因緣性. 又如一受有六

因性. 若依此緣立相應因性. 不依此緣乃

至立能作因性. 若依此緣乃至立能作因

性不依此緣乃至立相應因性. 二諦亦爾.

依別緣立不依實事. 問世俗勝義亦可施

設各是一物不相雜耶. 答亦可施設. 其事

云何. 尊者世友作如是說. 能顯名是世俗.

所顯法是勝義. 復作是說. 隨順世間所說名

是世俗. 隨順賢聖所說名是勝義. 大德說曰.

宣說有情甁衣等事. 不虛妄心所起言說是

中      欄

世俗諦. 宣說緣性緣起等理. 不虛妄心所起

言說是勝義諦. 尊者達羅達多說曰. 名自性

是世俗. 此是苦集諦少分. 義自性是勝義. 此

是苦集諦少分. 及餘二諦二無爲

如契經說. 出家梵志總有三種婆羅門諦. 云

何爲三. 謂有出家梵志作如是說. 一切有

情皆不應害. 如是所說是諦非虛. 是名第

一婆羅門諦. 復有出家梵志. 作如是說. 我

非彼所有. 彼非我所有. 如是所說是諦非

虛. 是名第二婆羅門諦. 復有出家梵志

作如是說. 諸有集法皆有滅法. 如是所說

是諦非虛. 是名第三婆羅門諦. 問此中何者

是婆羅門何者是諦. 答此中意說出家外道

名婆羅門. 彼所說中. 前三是諦. 餘皆虛妄.

一切有情皆不應害者. 謂諸有情皆不應

殺. 我非彼所有. 彼非我所有者. 謂我不屬

彼. 彼不屬我. 諸有集法皆有滅法者. 謂

諸有生皆歸於滅. 復有說者. 此中意說住

佛法者名婆羅門. 卽前所說三種名諦. 爲

對外道佛說此經. 謂有外道自謂我是眞

婆羅門. 而爲祠祀殺諸牛羊. 及多聚集雜

類衆生而斷其命. 佛對彼故作如是說. 損

害他者非眞婆羅門. 眞婆羅門者. 於諸有

情皆不應害. 復有外道自謂我是眞婆羅

門. 而爲生天受諸欲樂勤修梵行. 佛對彼

故作如是說. 爲天欲樂修梵行者非眞婆

羅門. 眞婆羅門者於諸所有志無繫屬. 而

修行梵行. 復有外道自謂我是眞婆羅門.

而執斷常乖於中道. 佛對彼故作如是說.

下      欄

執斷常者非眞婆羅門. 眞婆羅門者. 知有

集法皆有滅法. 集故非斷滅故非常. 非斷

非常契於中道. 復次此經意說三解脫門所

有加行. 一切有情皆不應害者. 說空解脫

門加行. 我非彼所有. 彼非我所有者. 說無

願解脫門加行. 諸有集法皆有滅法者. 說

無相解脫門加行. 有作是說. 此經意說三

解脫門如其次第. 或有說者. 此經意說三

三摩地. 謂空無願無相三種如其次第. 復有

說者. 此經意說戒蘊定蘊慧蘊三種如其次

第. 如說三蘊如是. 三學三修三淨應知亦

爾

如契經說. 佛告苾芻觀四方者. 謂觀四

諦. 問世尊何故於四聖諦以方聲說. 答觀

所化者宜聞說故. 1謂有所化聞以方聲.

說四聖諦卽易悟入. 故佛於諦說四方聲.

如餘契經. 佛爲所化於八解脫說八方聲.

所化聞之卽易悟入. 此經亦爾. 故於四諦

說四方聲. 問四諦四方有何相似. 而於四

諦說四方聲. 答2四諦四方四數等故. 問佛

於何諦說何方聲. 答佛於苦諦說東方聲.

於彼集諦說西方聲. 以現觀時先觀苦諦

次觀集故. 有作是說. 東方如集西方如苦.

先因後果次第說故. 佛於道諦說南方聲.

道諦南方俱應供故. 佛於滅諦說北方聲.

滅諦北方俱最勝故

如契經說. 於四聖諦應知慧根. 問此爲依

攝爲依所緣. 若依攝者. 四諦慧根互不相

攝. 如何於四諦說應知慧根. 若依所緣卽